
REFERAT
privind modificarea anexei nr.1 la HCL nr.266/20.12.2016 cu 
Procedura cadru privind majorarea impozitului pe clădirile neîngrijite/degradate 
situate în intravilan, și a anexei nr.2 la HCL nr.266/20.12.2016 cu actualizarea conținut text la Punctul 2 din anexa nr.2 prin eliminarea unor mențiuni 


Având în vedere adresa Direcției Fiscale nr. IF2016/136683/14.11.2016 cu referire la neincluderea majorării impozitului pe clădiri şi a impozitului pe teren cu până la 500% pentru clădirile şi terenurile neîngrijite, situate în intravilan în proiectul de hotărârea privind impozitele şi taxele locale în Municipiului Timişoara pentru anul 2017, a fost adoptată H.C.L. nr.266 din 20.12.2016, care a stabilit cota de majorare, procedura şi condițiile în care se aplică majorarea impozitului pe clădiri şi a impozitului pe teren pentru clădirile şi terenurile neîngrijite, situate în intravilan.
Întrucăt anexa nr. 1 la H.C.L. nr. 266/20.12.2016 care conține criteriile de încadrare a clădirii în categoria clădirilor neîngrijite şi procedura de impozitare nu precizează detaliat pe etapele și responsabilitățile direcțiilor implicate în aplicarea acesteia, a apărut necesitatea elaborării unei Proceduri cadrul privind majorarea impozitului pe clădirile neîngrijite/degradate situate în intravilan, care cuprinde anexate atât criteriile de încadrare a imobilelor în clădiri neîngrijite/degradate cât și Regulamentul de organizare și funcționare a Comisiei mixte de control.
În baza prevederilor art.489 alin.(5)-(8) din Legea 227/2015 privind Codul Fiscal cu modificările și completările ulterioare și a celor prevăzute la punctul 168 din Normele metodologice de aplicare a prevederilor Codului Fiscal cu modificările și completările ulterioare; ”Consiliul local poate majora impozitul pe clădiri și impozitul pe teren cu până la 500% pentru clădirile și terenurile neîngrijite, situate în intravilan”. De asemenea, conform alin.(6) din articolul antemenționat, stabilirea criterilor de încadrare în categoria clădirilor și terenurilor care intră sub incidența alin.(5), se face prin hotărâre de consiliu local.
Prin aplicarea prevederilor legale prezentate, la nivelor municipiului Timișoara, ar duce la stimularea proprietarilor de clădiri neîngrijite/degradate în a iși remedia aceste probleme care afectează în mod direct noțiunea de urbanism pe raza Municipiului Timișoara.
Având în vedere prevederile art.36, alin(2), lit.(b) și alin. (4), lit. (c) din Legea nr. 215/2001 privind administraţia publică locală, republicată şi modificată;
În temeiul art.45 din Legea nr. 215/2001 privind administraţia publică locală, republicată şi modificată;


PROPUNEM:

1. Emiterea unei hotărâri de consiliu local pentru modificarea Anexei nr.1 de la punctul 1 al H.C.L.nr.266 din 20.12.2016, prin aprobarea Procedurii cadru privind majorarea impozitului pe clădirile neîngrijite/degradate situate în intravilan care conține atât criteriile de încadrare a imobilelor în clădiri neîngrijite/degradate cât și Regulamentul de organizare și funcționare a Comisiei mixte de control.
2. Se aprobă eliminarea următoarei mentiuni din Anexa nr.2, punctul 2 din Procedură al H.C.L. nr.266 din 20.12.2016 respectiv ” împreună cu consilierii din aparatul de specialitate al primarului”, Punctul 2 din Procedură al Anexei nr.2 va avea următoarea formulare ” În vederea identificării terenurilor din intravilanul Municipiului Timişoara, care intră în categoria celor neîngrijite, agenţii Direcţiei Poliţiei Locale Timişoara  vor efectua verificări pe raza unităţii administrativ teritoriale, întocmind nota de constatare (însoţite de fotografii ale terenului identificat) şi fişa de evaluare, prevăzută în prezenta anexă.”
3. Celelalte prevederi aprobate prin HCL 266/20.12.2016 rămân nemodificate.
4. Prezenta hotărâre intră în vigoare la data aprobării de consiliul local.
5. Procedura cadru face parte integrantă din prezenta hotărâre.
6. Cu aducerea la îndeplinire  a prezentei hotărâri se încredinţează Direcția Fiscală a Municipiului Timișoara, Direcția Secretariat General, Direcția generală de Urbanism și Dezvoltare Urbană, Direcția de Mediu, Direcția Poliției Locale  din cadrul Primăriei Municipiului Timişoara.

